वाह।
मैं बहुत खुश हूँ कि तुम ऐसे मर्द हो जो यह सब जानता है।
ठीक है। शुरू करते हैं, जान।
-क्या? -बकवास सवाल है।
-ठीक लग रही हूँ? -हाँ।
हाँ, अब आप जा सकती हैं।
ठीक है! मैं आ रही हूँ।
देखो। मेरे अंदर की औरत इसे ठीक किए बिना नहीं रह सकती।
मार्क, मेरी मदद करो।
ज़रा मदद करो, ताकि यह...
क्या यह फ़्रेम में है? दिख रहा है?
आप लोग तैयार हैं?
समझ नहीं आ रहा कहाँ देखूँ।
बस मेरी तरफ़ देखिए।
मेरी ओर देखने पर आप सीधे कैमरे की ओर देखेंगी।
हाँ, शुक्रिया। मार्क!
-ध्यान नहीं दे रहे। -मैंने ठीक से नहीं किया।
-क्या अब ठीक है? -वहाँ से भी ठीक करो, जूलिया।
ठीक है। शुरू से शुरुआत करते हैं,
लूलारो की असली कहानी क्या है?
और यहाँ बैठकर अपनी कहानियाँ बताना कैसा लग रहा है?
कभी ऐसा लगता है कि आप वह बनने की कोशिश कर रहे हैं जो आप नहीं हैं?
हालाँकि मैं ही बॉस हूँ, मेरी एक कपड़ों की कंपनी है,
आप अपने कारोबार के मालिक हैं,
अपनी किस्मत के मालिक हैं, और अपने फ़ैसले खुद लेते हैं।
टीम लूलारो
अलूलारो, लूलारो, क्या... लूलारो। वह क्या है?
आपने उनके भड़कीले रंग के टॉप और लेगिंग्स देखे होंगे
अपने सोशल मीडिया फ़ीड पर।
लूलारो फ़ैशन रिटेलरों को कपड़े बेचते हैं,
फिर वे उन्हें ऑनलाइन और सीधे ग्राहकों को बेचते हैं।
लूलारो के तरीके को मल्टीलेवल मार्केटिंग कहते हैं।
रिटेलर न्यूनतम खरीद करते हैं।
5,000 डॉलर खरीद
लूलारो के मामले में, 5,000 डॉलर। फिर उसे ज़्यादा कीमत पर बेचते हैं।
जब लूलारो से जुड़ी, मैं 5 डॉलर का सीरियल भी नहीं खरीद सकती थी।
साढ़े चार साल बाद, मैंने अपने सपनों का घर खरीदा।
मैंने जो सपना देखा था, वह पूरा हुआ।
रियल हाउसवाइफ़ के किरदारों जैसा लगा।
मेरे विभाग से ही हर रोज़ एक मिलियन डॉलर की कमाई होती थी। आसानी से।
और हवा में एक तरह का जादू-सा था।
किस आधार पर? एक अवसर बेचने के आधार पर।
इनमें से कुछ ने अभी तक कुछ नहीं बेचा है।
मैं आपको चुनौती देना चाहती हूँ। मेरे पास नई चुनौती है।
और एक इनाम, पुरस्कार...
धत्, मार्क को यह पसंद नहीं है।
मैंने ऐसा किया तो नाराज़ होगे?
इनाम तो यह है कि आपका कारोबार चल पड़ेगा।
मज़ा आएगा, आप पैसे कमाएँगे, यह आपका कारोबार है।
औरतें स्टार्ट-अप का खर्च उठाने के लिए अपना दूध बेच रही थीं।
लोग लेगिंग्स पर दस हज़ार खर्च कर रहे थे।
स्टूअर्डेस लारा के साथ डीजे डांस पार्टी!
हम निजी जेट में उड़ते थे,
और पायलट सोचते थे, "ये लोग कौन हैं?"
इस काबिल नहीं हूँ
कि एक मिलियन डॉलर की कंपनी का मार्केटिंग विभाग चला सकूँ,
बिलियन डॉलर कंपनी तो भूल ही जाओ।
पागलपन था।
जब आप काम करते हैं, दिल से करते हैं तो...
उसके बाद से, चीज़ें बेहद अजीब होने वाली थीं।
डीएन बोली, "मैंने सर्जरी से वज़न घटाया है।
"तुम्हारे लिए भी इंतज़ाम करवा सकती हूँ।"
"मेरी बहन तुम्हें सर्जरी के लिए तिहुआना ले जाएगी,
"और फिर वापस आ जाना।"
शायद हमने 18 कम किया।
मैंने मापा था, पूरे 18!
जैसे-जैसे समय बीता,
ऐसा लगा जैसे कुछ और चल रहा है।
लूलारो के रिटेलर और ग्राहक सोशल मीडिया पर शिकायतें कर रहे हैं।
मुझे पता नहीं था कि यह लिंग जैसा दिखेगा।
कोई ऐसे लेगिंग्स नहीं पहनना चाहता
जिसमें एक मधुमक्खी आपकी जाँघों के बीच चढ़ती दिखे!
यह हैमबर्गर प्रिंट है।
या कहो कि अगर योनि हैमबर्गर होती, तो कैसी दिखती।
यह बकवास है। माफ़ करना।
यह ठीक नहीं है।
कपड़े फट क्यों रहे हैं? ये लेगिंग्स गीले क्यों हैं?
इनमें सीलन और बदबू क्यों है?
पूरे घर में भयंकर बदबू आ रही थी।
बहुत बुरी बदबू थी!
मैंने पिछले दिनों कुछ शिकायतें सुनी, "ये कपड़े बेकार हैं।"
ज़ूम
नहीं, तुम बेकार हो।
हम घोटाले की बात कर रहे हैं।
याद है कि सबको देखकर लगता कि, "हम सब एक-से दिखते हैं।"
लगा, "हे भगवान, मैं एक पंथ में हूँ।"
आपकी बिक्री घटी, क्योंकि आप काबिल नहीं।
मार्क ने बुक ऑफ़ मॉर्मन के उपदेश देना शुरू कर दिया।
मैं आस-पास देखकर सोच रही थी, "यह क्या..."
हम सामूहिक भ्रम की बात कर रहे हैं।
यह गिनती रखना छोड़ दिया
कि लूलारो पर कितने मुकदमे चल रहे हैं।
दर्जनों हैं।
वॉशिंगटन राज्य अटॉर्नी जनरल का कहना है,
"लूलारो ने लोगों को धोखे से पिरामिड योजना में शामिल किया।"
मुझे लगता है मैंने अपने परिवार को निराश किया। उन्हें कर्ज़ में डुबो दिया।
"अपने कारोबार की नाकामी से दुखी हूँ
"क्योंकि मेरे पास ग्राहकों के लिए लेगिंग्स नहीं हैं।"
एक बात कहूँ? आप एकदम गलत कारोबार में हैं।
हमें पिरामिड स्कीम को बंद कर देना चाहिए। ठीक है?
हम उपभोक्ता को एक उत्पाद बेचते हैं, और वह बेहद अच्छा उत्पाद है।
यह पिरामिड स्कीम नहीं है।
वॉशिंगटन राज्य बनाम एल-एल-आर
हम एक पारिवारिक संगठन हैं, और कई लोग अलग-अलग काम देखते हैं।
आप अध्यक्ष हैं, है न?
सब यही कहते हैं।
आप सह-सीईओ भी हैं?
पता नहीं।
लूलारिच
लूलारो होम ऑफ़िस कोरोना, कैलिफ़ोर्निया
प्राचीन ऐतिहासिक दार्शनिकों में से एक, एपिक्टेटस...
डीएन और मार्क स्टिडम लूलारो संस्थापक
एक बार किसी ने आकर कहा, "फलाँ-फलाँ ने आपके बारे में बुरा बोला।"
उन्होंने कहा, "वे मुझे ठीक से नहीं जानते। मेरी खामियों की सूची और लंबी है।"
तो, इस मामले में मेरा रवैया भी यही है।
हम कहानीकार हैं। इसी के कारण कारोबार आगे बढ़ा।
तो, अच्छा लग रहा है कि कोई है
जिसे पूरी कहानी जानने में दिलचस्पी है।
और इसे साझा करने का एक अवसर है।
यह कारोबार जहाँ तक पहुँचा है,
उसे देखकर मैं हर रोज़ हैरान भी होती हूँ और शुक्रगुज़ार भी हूँ।
मैं हर चीज़ के लिए हर दिन, हर पल आभारी महसूस करती हूँ।
तो, मैं बेताब हूँ।
ठीक है, तो, क्यों न हम शुरुआत से शुरू करें?
जब मार्क और मैं मिले, तो मैं सात बच्चों की परवरिश कर रही थी,
मैं अकेली माँ थी और तलाक का मामला चल रहा था।
साधारण चीज़ें जैसे,
"मैं सबसे सस्ता हैमबर्गर और मुट्ठी भर फ्राइज़ खरीदूँगी
"और हम इन्हें बाँटेंगे।" मुझे यह बुरा लगता था।
टर्मिनल बी
एक दिन, मैं प्लेन टिकट के लिए इंतज़ार कर रही थी...
और मुझे आखिरी सीट मिली।
हमारी सीट अगल-बगल में थी।
यह मुझे मज़ाकिया, खुशमिज़ाज और सकारात्मक लगे,
और हम करीब आ गए, बहुत अच्छा लगा।
इससे पहले कि मैं इससे एक शब्द भी कहता,
कोई शक्ति थी जो हमें जोड़ रही थी।
हमारी शादी को 23 साल हो चुके हैं।
-बहुत सारे... -चौदह बच्चे।
हाँ। बहुत से उतार-चढ़ाव देखे हैं।
मेरे सात बच्चे थे।
तीन रोमानिया से गोद लिए, चार को जन्म दिया।
मार्क के चार हैं। तो 11 हुए।
केनी की शादी जिल से हुई है और उनके चार बच्चे हैं।
अमेलिया की शादी जस्टिन से हुई है।
निकोल और जेफ़ के चार बच्चे हैं।
फिर जॉर्डन और कैसी आते हैं। उसके बाद...
उसके बाद मॉर्गन।
-मॉर्गन है क्या? -हाँ।
मॉर्गन इनकी बेटी है। अभी उसके बच्चे नहीं हैं।
ऑस्टिन, एलेक्स, माइकल,
फिर डेविन, एलेक्सा, और फिर डेनिएला है।
पर यह काफ़ी नहीं था।
मैं छह और सात साल के दो भाइयों से मिली जो अनाथ थे।
कैटलिन और टोनी। और इस बीच, हमने ऐना को गोद ले लिया।
ऐना को माइकल से प्यार हो गया। कमाल की जोड़ी है।
हम चौंक गए थे, पर अच्छा है।
हमारे 14 बच्चों में से, दो ने आपस में शादी कर ली।
उनमें खून का कोई रिश्ता नहीं है। कभी घर में एक साथ नहीं रहे।
-वह कॉलेज में थी। बढ़िया है। -मज़ेदार है। अच्छी कहानी है।
तो इसे शादी के निमंत्रण में डाल देते हैं।
हमारी बेटी की शादी हो रही है
-हमारे बेटे से... -हमारे बेटे से।
द बुक ऑफ़ मॉर्मन
डीएन और मैं चर्च ऑफ़ जीसस क्राइस्ट ऑफ़ लैटर-डे सेंट्स के सदस्य हैं।
धार्मिक तौर पर हम मॉर्मन हैं।
हम मानते हैं कि हम अंत के दिनों में रह रहे हैं।
हम आत्मनिर्भरता में विश्वास करते हैं। और यह कि ब्रह्मांड अंततः निष्पक्ष है।
मेरे पिता की परवरिश प्रोवो, यूटा में हुई।
मेरे पापा का परिवार, पूर्वज, दादा, मैदानी इलाकों से यहाँ आए,
और वे कैंडी-निर्माता थे।
मेरे पिता सेल्समैन थे।
उनके पास मॉडल टी कार थी,
और केटरिंग कारोबार शुरू करना उनका सपना था।
उन्होंने हमें सिखाया कि कुछ भी नामुमकिन नहीं है।
मेरी परवरिश पैसाडीना, कैलिफ़ोर्निया में हुई।
मैं 11 बच्चों में दसवीं हूँ।
और मेरी माँ ने 11 बच्चों को जन्म दिया।
मेरे माता-पिता के नौ थे।
फिर 44 साल की उम्र में उन्हें पता चला कि वे उम्मीद से हैं।
तब मेरा और मेरी जुड़वाँ बहन का जन्म हुआ।
हम हाई स्कूल तक एक-सी ड्रेस पहनती थीं।
हम दोनों चीयरलीडर थीं।
माँ कहती,
"डीएन और डाएन के जन्मदिन पर क्या करना है?"
समझे आप? डीएन और डाएन।
तो।
मेरी माँ ज़्यादा रचनात्मक नहीं थीं।
मेरा कुलनाम स्टार्टअप था।
एस-टी-ए-आर-टी-यू-पी।
पापा हमेशा कहते, "यह कार स्टार्टअप की तरह है!"
और सच में, मेरा मतलब... हाँ। स्टार्टअप।
मैं भी एक कारोबारी परिवार से हूँ।
मेरा आदर्श मध्यवर्गीय बचपन रहा है।
घर में तीन बेडरूम और दो बाथरूम थे,
और हम चार बच्चे थे।
मैंने नौकरी के बारे में कभी गंभीरता से नहीं सोचा।
चाहता ही नहीं था
कि किसी और के लिए काम करना पड़े, बॉस को जवाब देना पड़े,
कोई और तय करे कि मेरा उत्पाद कैसा दिखेगा।
जीवन में एक पल ऐसा आया जो हमेशा के लिए मेरे साथ रह गया,
तब मैं शायद करीब 16 साल का था।
हालात इतने अच्छे नहीं थे, मुझे याद है
पापा हमारे पड़ोसी से बात कर रहे थे।
पड़ोसी ने उन्हें सुझाव दिया,
"मैंने सुना है खान में भर्ती हो रही है।
"शायद बढ़ई की दुकान में काम मिल जाए।"
और पापा ने कहा,
"कंगाली से बुरी बस एक ही चीज़ है,
"और वह यह जानना है कि ज़िंदगी भर हफ़्ते में 412 डॉलर कमाऊँगा।"
माफ़ करना, पता नहीं था कि यह कहानी मुझे जज़्बाती कर देगी।
यह दिलचस्प है।
अवसर दस्तक दे रहा है
अगर आप कारोबारी हैं तो कोई ऊपरी सीमा नहीं होती।
कोई यह नहीं कह सकता कि, "आप इतना ही कमा सकते हो।"
यह आप पर निर्भर है।
माँ घर पर बच्चे संभालती थी।
बच्चे थोड़े बड़े हुए तो माँ के लिए कहना आसान हो गया कि,
"मैं ऑफ़िस जाऊँगी।"
तो, एक रात वह बोलीं,
"मैं घर आ जाऊँगी, मेरा वादा है।
"तुम सबको आइसक्रीम खिलाने ले चलूँगी।"
उन्होंने केटरिंग का काम बेच दिया था।
शायद 3,000 डॉलर में। यह काफ़ी बड़ी रकम थी।
वह बैंक जाकर बोलीं, "यह सब 5 डॉलर के नोटों में चाहिए।"
पैसों से एक बड़ा बैग भर गया था।
और उन्होंने हम सभी बच्चों को बुलाकर कहा, "जल्दी आओ!
"सब सीढ़ियों के नीचे खड़े हो जाओ।
"माँ तुम सबको कुछ देने वाली है।"
ऐसा मेरा ख्याल है, ठीक है? मुझे याद है...
वह सीढ़ियों के ऊपर पहुँचकर बोलीं,
"अच्छा, सब अपनी आँखों पर हाथ रख लो।
"और जब मैं तीन गिनूँ, तो ऊपर देखना।"
तो, उन्होंने तीन तक गिनती की, और कहा, "अच्छा, अपनी आँखें खोलो।"
और पैसे निकालकर वे उन्हें सीढ़ियों से गिराने लगीं।
हम पैसों को नीचे आते हुए देख रहे थे।
वह बोलीं, "उठाओ, सब तुम्हारा है।"
"जितना उठा सको, उतना तुम्हारा है।"
"माँ ने यह तुम्हारे लिए कमाया है! अब हम खरीदारी करने जा रहे हैं।
"हम आइसक्रीम खाने चलेंगे।"
यह हमें सिखाने का उनका तरीका था कि अगर हम मेहनत करेंगे,
तो उसका फल भी मिलेगा।
माँ और पापा ने सपने बनाए और हमें सिखाया।
पहले पति से मेरी शादी जल्दी हो गई थी,
और माँ भी जल्दी बन गई।
एक माँ होने के नाते, मैं चाहती थी कि मेरे बच्चे अच्छे दिखें।
रोडियो ड्राइव 300एन
ऐसा भी समय था जब मैं नई-नई चीज़ें चाहती थी,
पर पता था मैं यूँ ही पैसे खर्च नहीं कर सकती।
मैं हर बड़े स्टोर में कपड़े खरीदने जाती थी,
और टैग देखकर समझ जाती, "यह नहीं खरीद सकती हूँ।"
मैं चाहती थी कि ऐसी इंसान बनूँ जो कह सके,
"यह मेरा हक है। मैं यह खरीदूँगी।"
एक दिन, मैं स्वाप मीट में गई,
और वहाँ एक बंदा बच्चियों के कपड़े लिए बैठा था।
और वे ब्रांड मैंने पहले देखे थे,
उनकी असली कीमत 80 से 100 डॉलर थी।
वह 10 में दे रहा था।
चार ड्रेस खरीदीं
और मैं हैरान थी कि उन्हें कोई नहीं खरीद रहा था।
मैंने सोचा, "अगर उसे घर बुलाकर एक पार्टी करूँ,
"और उसमें मैं अपनी सारी सहेलियों को बुला लूँ,
"वे आएँ, ड्रेस देखें, खरीदें और जाएँ।"
और इस तरह, शायद हमने 300 ड्रेस बेचीं।
जिससे मैंने कपड़े खरीदे थे, वह तो हैरान रह गया।
और बोला, "ठीक है, डीएन, मेरे पास और बहुत सी ड्रेस हैं।
"अगर आप ड्रेस पार्टियाँ रखें,
"तो मैं आपको हर ड्रेस पर मुनाफ़ा दूँगा,
"और आपका अपना कारोबार शुरू करवा दूँगा।"
मैं तो...
डॉलर के नाम से जोश आने लगा... और सोचा,
"यह कर सकती हूँ। स्कूल के बाद पार्टी रखेंगे।"
और मैं इसे साकार करने में जुट गई।
मैं छोटी पार्टियाँ रखने लगी। एक दिन में चार पार्टी।
वे डेढ़ घंटे की होती थीं।
तीन हफ़्तों में, मैंने 15 पार्टियाँ रखीं।
एरिज़ोना में पाँच, यूटा में पाँच, और वेगस में पाँच।
मैंने तय कर लिया था कि मुझे कितने कपड़े बेचने हैं।
मैं हिसाब-किताब वाली इंसान नहीं हूँ,
लेकिन बैंक खाते में कितना है, यह पता है।
मैंने करीब 40,000 डॉलर कमाए।
मुनाफ़ा।
और यह मैंने लगभग 27 साल तक किया।
एक दिन मेरी बेटी बोली, "आप मेरे लिए मैक्सी स्कर्ट बना सकती हैं?"
उसे पता था मैं अच्छे डिज़ाइन बना सकती हूँ।
और जल्दी ही मैं अपने किचन प्लेटफॉर्म पर स्कर्ट काटने लगी।
छोटी, मीडियम और बड़ी स्कर्ट।
मैं इन्हें भी ड्रेस पार्टी में रखने लगी।
पाँच महीने में, मैंने 20,000 मैक्सी स्कर्ट बेचीं।
और मैंने कहा, "हे भगवान।"
तो, हम सिर्फ़ मैक्सी स्कर्ट बेचने लगे।
हमारा कारोबार घर से शुरू हुआ।
-बैग, डिब्बे... -हमारे गैराज में।
-हाँ। -लेकिन गैराज भर गया,
फिर बेडरूम में रखने लगे।
हमने सारे फ़र्नीचर को स्टोरेज यूनिट बना दिया।
यह सब तीन महीने में हुआ।
मुझे चाहिए! प्यारा है!
हम जो भी रखते, सब बिक जाता।
यह मुझे फ़ोन करके कहती,
"आते समय एलए से और कपड़ा ले आना।"
मैं तो हक्का-बक्का सा था।
कोई एक डॉलर प्रति मीटर का होता,
तो कोई 3 या 4 डॉलर प्रति मीटर का होता।
पता नहीं होता था क्या मिलेगा।
हम कहते, "यह सुंदर है, चलो यह बनाते हैं।"
और उससे एक हड़बड़ी पैदा हो गई।
अगर पसंद है, तो खरीद लो।
क्योंकि शायद दूसरा पीस ऐसा न बने।
तो, यह माल बेच रही थी,
और मैं उत्पादन देखने लगा,
और इस तरह मैं भी कारोबार में इसके साथ शामिल हो गया।
इसने मुझे उसमें शामिल किया।
पता नहीं इसने मुझे शामिल किया या मैं खुद घुस गया, खैर...
क्या हमारा झगड़ा होता है? हाँ, बिल्कुल!
बहुत अच्छा लगता है क्योंकि हम दोनों में ही जुनून है।
कई बार इस पर बहुत गुस्सा आता है।
-पता है क्या? -कई बार? एक मिनट, साफ़ बताओ।
-"कई बार" वाले हालात हैं? -जब ऐसा होता है।
-हाँ। -खैर...
एक दिन, मैं यूटा में एक लड़की मिली, उसने कहा, "मेरी दस सहेलियाँ हैं।"
ब्रिटनी हंटर रिटेलर
"उन्होंने यह सुना है और चाहती हैं मैं उनके लिए स्कर्ट लूँ।"
ब्रिटनी तो जैसे डिक्की में घुस गई, बस उसके हिलते हुए पैर दिख रहे थे,
"मुझे यह चाहिए," और वह मेरी ओर फेंका।
"यह चाहिए, यह वाला अच्छा है।"
मैंने मार्क को फ़ोन करके कहा,
"मैं इसे इसके लिए और कीमती कैसे बनाऊँ?"
मार्क ने मन में हिसाब लगाया और कहा,
"तुम उसे यह इतने में बेचो
"और वह इससे दोगुना पैसा कमाएगी।"
उसने 20 स्कर्ट खरीदीं।
मैंने कहा, "ब्रिटनी, इनकी कीमत इतनी है।"
उसने हिसाब लगाया
और नतीजा था हाथों-हाथ नकद और एक बेमिसाल मौका।
रिटेलरों की संख्या 0
रिटेलरों की संख्या 1
इस तरह लूलारो की शुरुआत हुई।
2013 में, मार्क और डीएन ने आधिकारिक तौर पर लूलारो, एलएलसी का गठन किया।
कंपनी का नाम हमारी पहली तीन पोतियों के नाम पर है।
लूसी, लोला और मुनरो।
तो, लूसी, लोला और मुनरो से लूलारो बना।
आधा समय काम करके पूरी आय चाहिए?
जब हम यह कहना छोड़कर कि, "जो चाहिए, उसे कैसे पाएँ,"
यह कहने लगे, "हम दूसरों की पैसा कमाने में मदद कैसे करें,"
तब कारोबार शुरू हुआ, तभी वृद्धि हुई।
स्वागत है
तब जाकर हम वे बने
जिसे दुनिया नेटवर्क मार्केटिंग कहती है।
लूलारो में शामिल होइए
लूलारो एक मल्टी-लेवल मार्केटिंग कंपनी है।
जिल फ़िलिपोविक पत्रकार
मल्टी-लेवल मार्केटिंग कंपनियाँ,
जिन्हें डायरेक्ट सेल भी कहते हैं
बस कुछ लोगों के साथ शुरू होती है।
मल्टी-लेवल मार्केटिंग
और वे अपने नीचे लोगों को भर्ती करते हैं।
वे लोग कमीशन पर सामान बेचते हैं,
कमीशन का कुछ हिस्सा ऊपर जाता है।
तब वे लोग अपने नीचे और लोगों को लाते हैं
और नीचे लाइन बनती जाती है।
बॉक्स खोलें अपने भविष्य के लिए
आधिकारिक तौर पर, मल्टी-लेवल मार्केटिंग में...
रॉबर्ट फ़िट्ज़पैट्रिक लेखक, एमएलएम
...उत्पाद की बिक्री को आय का ज़रिया बनाया जाता है।
यह एक टपरवेयर पार्टी है और यह मज़ेदार है।
महिलाएँ अपने पुराने दोस्तों से मिलती हैं
और नए दोस्त बनाती हैं।
त्वचा की देखभाल, एंटी-एजिंग क्रीम, कपड़े।
इससे कोई फ़र्क नहीं पड़ता।
कोई उत्पाद को सीधे ग्राहक तक ले जाता है,
ग्राहक खरीदता है।
सेल्समैन को कमीशन मिलता है, और यह वैध है।
पर आप असल में इसके "असीमित अवसर" बेचते हैं।
डाउन लाइन
एक व्यक्ति अनेक लोगों की भर्ती करता है...
अपलाइन
...और उसे उनके पैसे का कुछ हिस्सा मिलता है।
उनमें से हर व्यक्ति और लोगों को लाएगा,
तो लोगों की संख्या ज़बरदस्त ढंग से बढ़ती जाती है।
आप 13 लेवल तक ही जा सकते हैं
और तब तक दुनिया से सारे लोग शामिल हो जाएँगे।
आपको एमएलएम के बारे में पहली बार कब पता चला?
वॉशिंगटन राज्य बनाम एलएलआर इंक. डेपोज़िशन : मार्क स्टिडम
शायद 1982 में।
दरअसल, शायद उससे पहले, मेरे माता-पिता '60 के दशक में एमवे वितरक थे।
आप मल्टी-लेवल मार्केटिंग योजना में शामिल रही हैं?
-हाँ। -क्या?
एमवे की कोशिश की...
डेपोज़िशन : डीएन ब्रैडी स्टिडम
मल्टी-लेवल मार्केटिंग के बारे में ऐसे बात की जाती है
जैसे कि यह व्यापार मॉडल हमेशा से रहा है।
शुरू से
लेकिन इसकी एक शुरुआत है।
मल्टी-लेवल मार्केटिंग के जनक थे न्यूट्रिलाइट...
न्यूट्रिलाइट फूड सप्लिमेंट
...और वहाँ से एमवे बना।
एमवे
हम स्वतंत्रता देते हैं, हम पुरस्कार देते हैं,
हम पहचान देते हैं और हम आशा देते हैं।
एमवे का विज्ञापन
एमवे ने एक मॉडल विकसित किया
जिसने बेचने वाले को ही ग्राहक बना दिया।
तो बेचने वालों की संख्या बढ़ने पर पैसा भी बढ़ता है,
और इसीलिए वे फ़ीस और खरीद के बावजूद साथ जुड़ते हैं
और यही पैसे कमाने का मुख्य ज़रिया है।
मैं बहुत खुश हूँ, आज जो लाई हूँ, वह दिखाना चाहती हूँ।
ये 100 प्रतिशत नेल पॉलिश स्ट्रिप्स हैं।
आज, हम ब्यूटीकाउंटर से पूरे चेहरे का मेकअप कर रहे हैं।
मैं बहुत सारा ले आई...
पिछले करीब एक दशक में,
मल्टी-लेवल मार्केटिंग का तूफ़ान-सा आ गया।
हर्बालाइफ़, अरबोन...
उनमें से कई सौंदर्य प्रसाधन या वेलनेस कंपनियाँ हैं।
अब तो यह दुनियाभर में है। यह सोशल मीडिया पर छाया हुआ है।
यकीन दिलाइए कि आपके पास कोई ज़बरदस्त उत्पाद है।
नए लोग एक एंट्री फ़ीस देते हैं और कोई उत्पाद खरीदते हैं।
यहीं से पैसा आता है।
लूलारो का भी यही मॉडल है।
खरीदारी पसंद है? मुफ़्त कपड़े चाहिए? - पूछिए कैसे!
आपने दूसरों से कपड़े कैसे बिकवाए?
जब वे बेचने की इच्छा जताते तो मैं उन्हें इसके बारे में बता देती।
और यह भी कि घर से भी कमाई हो सकती है।
किस बात का इंतज़ार है?
और फिर मैंने उनसे कहा, "आप लूलारो के उत्पाद क्यों नहीं बेचते?"
टकोमा, वॉशिंगटन
अब तैयार हो।
मैं अच्छी दिखती रही हूँ?
एशली लाउटाहा पूर्व लूलारो रिटेलर
शादीशुदा नहीं हूँ। चाहती हूँ लोग मुझे बस एक हसीना की तरह याद रखें।
बस इतना ही कहना है।
लूलारो 15
मैं एशली लाउटाहा हूँ।
मैंने 2013 में यह काम शुरू किया था।
मैं कंपनी की तीसरी रिटेलर थी।
मेरा जन्म काइलुआ, हवाई में हुआ था।
मेरे पति सेना में वॉशिंगटन में तैनात थे,
और लूलारो एक तरह से मेरी झोली में आ गिरा।
मैंने इंस्टाग्राम पर एक दोस्त की दोस्त को मैक्सी स्कर्ट पहने हुए देखा।
गर्भवती हों तो मैक्सी स्कर्ट से अच्छा
या आरामदायक कुछ नहीं होता, है न?
उन्हें ऑनलाइन खरीदने का कोई तरीका नहीं था
तो मैंने कंपनी को फ़ोन किया। किसी तरह डीएन के संपर्क में आई।
उसने मुझे फ़ोन किया, एक स्कर्ट खरीदने के लिए।
मैंने कहा, "यह स्कर्ट बेचकर पैसे कमाने का शानदार तरीका है।"
मैंने कहा कि अभी कॉलेज पूरा किया है,
मेरे दो छोटे बच्चे हैं और मैं गर्भवती हूँ।
"ठीक है, मैं वहाँ आती हूँ और देखती हूँ कैसे मदद कर सकती हूँ।"
रिटेलरों की संख्या 3
उसने यहाँ आकर सिखाया कि मैक्सी स्कर्ट को कैसे तह करते हैं,
कैसे बैग में डालते हैं, ताकि लोग पैटर्न देख सकें।
फिर हम उन्हें टपरवेयर के बड़े डिब्बों में डाल देते।
मैं उन्हें अपनी एसयूवी में डालकर लोगों के घरों तक ले जाती।
बहुत-सी औरतों को अब भी याद है कि मैं टपरवेयर के डिब्बे लेकर घूमती थी
और वे कहतीं, "तुम क्या काम करती हो?"
कहतीं, "ठीक है, मैं मैक्सी स्कर्ट खरीद लेती हूँ।"
मुझे अपनी मैक्सी स्कर्ट से प्यार है!
हम में से जो शुरू में शामिल हुए
उनका मानना था कि कामयाबी भर्ती का बेहतरीन ज़रिया है।
बिक्री की सफलता खुद बोलती है।
अगर आप एक छोटी पार्टी रखकर 40 कपड़े बेचें,
दस महिलाएँ आएँ और उन सबको मज़ा आएगा।
उन कपड़ों से उन्हें अच्छा महसूस हो।
तो वहाँ लोगों को ऐसा ऊर्जा महसूस होगी जिसे वे दोहराना चाहेंगे।
इन्हीं से ये पार्टियाँ सफल होती हैं।
थिरकने वाला संगीत बजना चाहिए।
मैं उनसे कहती थी, "खाना-पीना मत रखो।
"उन्हें नहीं चाहिए। वे डाइटिंग करते हैं।"
लक्ष्य हमेशा पैसा बनाना
और नए संपर्क ढूँढ़ना होता था।
लिंड्ज़ी व्हीलर नाम की एक महिला से मिली।
एक विक्रेता कार्यक्रम में गई थी, मेरा अपना छोटा-सा बूथ था,
उसने कुछ मैक्सी स्कर्ट खरीदीं। मैंने उसके साथ एक पार्टी रखी।
एशली लाउटाहा ने घर आकर एक पार्टी रखी।
मुझे ब्रांड के बारे में पता नहीं था। मेरे आस-पास भी कोई नहीं जानता था।
और बात बनने लगी।
मैंने सोचा, "क्या मैं यह कर सकती हूँ?"
एक दिन लिंड्ज़ी ने फ़ोन करके पूछा, "मैं कंपनी में शामिल हो सकती हूँ?
"तुम्हें एतराज़ न हो तो।" मैंने कहा, "ज़रूर करो।"
लूलारो सबकी किस्मत बदल रहा है! अगर आप भी चाहते हैं, तो मुझे फ़ोन करें!
और भी रिटेलर कहने लगे, "मुझे भी यह करना है।"
मैंने सोचा, "आ जाओ, साथ मिलकर काम करेंगे। मज़ा आएगा।"
मैं इसे एकदम आसान बना दूँगी।
हमें प्रति स्कर्ट 10 डॉलर दो, 25 डॉलर में बेचो।
तो, आपको 15 डॉलर प्रति स्कर्ट का मुनाफ़ा होगा।
कपड़े बेचना कोई मुश्किल काम नहीं है, तो लोग जुड़ना चाहते थे।
यह "आंदोलन में शामिल होने" जैसा था।
यह एक आदर्श-वाक्य बन गया था।
रिटेलरों की संख्या 100
लूलारो के बारे में उन औरतों से पता चला जो मेरे साथ हाई स्कूल में पढ़ती थीं,
जो फ़ेसबुक और इंस्टाग्राम पर इसका प्रचार कर रही थीं।
लूलारो ने हमारी किस्मत चमका दी!
#लूलारो, #मेरेसाथजुड़िए, #महिलासशक्तिकरणमहिलाओंकेज़रिए
शुक्र है सोशल मीडिया का
कि सबकी खबर रहती है और वे मुझे अपने उत्पाद दिखा सकती हैं।
अपना लूलारो कारोबार शुरू कीजिए
लूलारो महिलाओं को यकीन दिलाता है कि अगर आप अपना समय,
ऊर्जा, मेहनत और पैसा इसमें लगाती हैं, तो आप ढेरों पैसे कमा सकती हैं।
तो, मैं एक पार्टी करने के बाद घर वापस गई
और डग को 300 डॉलर दिए।
किम और डग रॉयलेंस
इसने कहा, "यह क्या है?"
मैंने कहा, "ये पैसे स्कर्ट पार्टी में
"30 स्कर्ट बेचकर कमाए हैं।"
हमने एक-दूसरे को देखा और कहा, "पता है क्या?
"शायद हमें यह करने के बारे में सोचना चाहिए
"क्योंकि यह हमारी आर्थिक स्थिति सुधार सकता है।"
आज पॉप-अप बुटीक!
शुरुआती रिटेलरों ने कहा,
"मेरे पति और मैंने एक सुंदर घर बनाया,
"पर मुझे एकदम नया फ़र्नीचर चाहिए। लेकिन पैसा नहीं है।"
तो, वे फटाफट काम करने लगे।
हम किसी के घर जाते हैं
तो वे चाहते हैं कि आप तीसरी मंज़िल पर माल लाएँ
और आप कहते हैं, "ठीक है। ऐसा कर सकते हैं।
"मैं 500 किलो कपड़े सीढ़ियों से तीसरी मंज़िल पर ला सकती हूँ।
"मुझे खुशी होगी।"
ऐसा कभी नहीं हुआ कि मुझे बिना कुछ बेचे जाना पड़ा हो।
शायद दो ही चीज़ें बेची हों, लेकिन पैसे ज़रूर कमाए
और मैंने संपर्क बनाए, नेटवर्क बढ़ाया।
जब हम पूर्णकालिक आय कहते हैं, तो वह सच है!
वे कहते हैं कि कोई हद नहीं है।
आय के अवसर असीमित हैं।
उत्पाद खुद बिकता है।
लूलारो ने 2014 में, उत्पादों की अपनी बढ़ती सूची में लेगिंग्स को जोड़ा।
मैं जादुई लेगिंग्स बेच रही थी जो हर किसी को फ़िट होती,
और लोगों को बताती कि
ये मस्त लेगिंग्स क्यों शैम्ब्रे शर्ट के साथ कमाल लगेंगी।
कंपनी की ज़्यादा खबर नहीं थी।
मुझे एक लेगिंग तोहफ़े में मिली थी
जो बेहद आरामदायक और नर्म थी,
और मैंने कहा, "ठीक है,
"इतनी बढ़िया चीज़ मैंने कभी महसूस नहीं की।"
मेरे पास काली लेगिंग्स थी जो मोटी और नर्म थी,
और मैंने कहा, "यह कमाल की पैंट है। मुझे बहुत ही पसंद है।"
वह मक्खन जैसी नर्म थी।
कपड़ा आराम से खिंचता था, किसी को भी फ़िट हो सकता था।
और बस, मुझे प्यार हो गया।
मुझे अच्छा लगा, आरामदायक महसूस हुआ।
मैंने उस लड़की से संपर्क किया जो ये लेगिंग्स बेचती,
मैंने कहा, "मुझे और भी खरीदने हैं।"
और उसने कहा, "ठीक है, आ जाइए और खरीदिए।"
मैं यह सोच रही थी, "यह कैसे काम करता है?"
लूलारो का नाम
अब हर जगह फैल रहा है।
यह और ज़्यादा मशहूर हो रहा है।
हम चाहते हैं जब आप इस कारोबार को समझें
और इसके बारे में लोगों से खुलकर बात करें।
उन्हें बताएँ। उन्हें भी पैसे कमाने का मौका मिलेगा।
मैंने सहेलियों से बात की तो उन्होंने पूछा, "इसमें चाल कहाँ है?"
मैंने कहा, "कोई चाल नहीं है।"
सामान आपका होगा। यह दूसरे कारोबारों की तरह नहीं है।
लोग इसे छूकर देख सकते हैं। वे खुद आकर सब देखते हैं।
एक कीमत तय है, उसका भुगतान वहीं करना होता है।
एक तरह से स्टोर आपके घर में है। इसमें कोई चाल नहीं है।
यहाँ सभी रंग दिए गए हैं।
ये गहरे रंग हैं। आप अपनी पसंद से चुन सकते हैं।
हाँ।
सामान्य एमएलएम में, आपको एक ही उत्पाद मिलता है।
हर कोई एक ही चीज़ बेचता है। लिपस्टिक के वही रंग।
अगर आप शेक बेच रहे हैं, तो हर एक के पास एक ही स्वाद का शेक होता है।
लूलारो में हम जो उत्पाद बेचते थे, वे बहुत अलग-अलग ढंग के होते थे,
और आप तय करते हैं कि आप क्या बेचना चाहते हैं।
तो अक्सर साझे ग्राहक होते थे।
"मेरे पास वह नहीं है। अपनी टीम से पूछती हूँ।"
तो, वह मुझे
मिल-जुलकर काम करना लगा, बजाय प्रतिस्पर्धा के।
वह बहुत अलग महसूस होता था।
मैं गृहिणी हूँ, ठीक है?
मैं माँ की भूमिका में खुश हूँ अपने बच्चों के साथ समय बिताना पसंद है।
और एक कारोबार चला पाने का,
आर्थिक स्थिति बदलने का और माँ भी बने रहने का खयाल?
हर माँ यह करना चाहेगी, है न?
यह मेरे लिए एकदम सही था।
आप महत्वपूर्ण हैं।
आप मार्क और मेरे लिए बहुत अहम हैं
और आप जो कुछ भी करती हैं
और जिस काम के लिए उठती हैं, तैयार होती हैं और जाती हैं...
बहुत कमाल की चीज़ें हो रही हैं।
यह कंपनी आपके लिए है, दोस्तो।
हम असली हैं। हमारा आइडिया नया है। एकदम नया।
महिलाओं को इतना कुछ करना पड़ता है, हम उन्हें सफल होते देखना चाहते हैं।
और यही मेरी प्रेरणा है।
खुद पर विश्वास रखो!
कोई अपेक्षा नहीं है। ऐसा नहीं है कि जल्दी अमीर हो जाएँगे।
यह उत्पाद खरीदकर, उसे बेचना है।
थोक में खरीदें, रिटेल में बेचें।
अगर मेरे कारोबार में दम है, तो लोग खिंचे चले आएँगे।
हमारे रिटेलर उन लोगों को बेचते हैं जिनसे वे मिल सकते हैं,
बात कर सकते हैं, जिनकी ज़रूरतें समझ पाते हैं
और एक रिश्ता कायम करते हैं।
एक फ़ैशन सलाहकार बनना आसान है!
सफलता पाने के बहुत सारे रास्ते हैं।
मुझे बताया गया था कि मैं बच्चों के साथ घर पर रह सकती हूँ,
और पैसे कमा सकती हूँ, और मुझे कपड़े पसंद हैं।
यह एक सपना साकार होने जैसा था।
वाह।
रिेटेलरों की संख्या 500
अच्छा लगता है...
-बस ठीक से बैठना होगा। -बारह घंटे कर?
कोर्टनी हारवुड
अगर यहाँ 12 घंटे रुकना है तो पहले मुझे एक ड्रिंक दे दो।
लगता है मेरी रात आपके साथ बीतेगी।
हैलो, दोस्तो!
मैं और एक मिनट सबका इंतज़ार करूँगी और फिर शुरू करूँगी।
आप बाद में भी देख सकते हैं।
मेरा नाम कोर्टनी हारवुड है।
मैंने मार्च 2015 में लूलारो के साथ काम करना शुरू किया था।
हैलो, विकी। हैलो, सारा। हैलो, मेगन।
एक साल के अंदर ही, मैं कंपनी में सबसे ऊँचे ओहदे पर पहुँच गई।
तो, यह भाग दो है...
न, यह गिरोह का संकेत है। भाग दो...
वह शांति चिह्न है। भाग दो।
कह सकते हैं कि मैं फ़ूड चेन में काफ़ी ऊपर थी।
कॉलेज के तुरंत बाद शादी हो गई।
हमारे तीन बच्चे हैं,
एक 12 साल का है और फिर जुड़वाँ हैं।
जुड़वाँ बच्चों की माँ की ज़िंदगी
मैं फ़ेसबुक पर जुड़वाँ बच्चों की माँओं के एक ग्रुप का हिस्सा बन गई।
वहाँ एक माँ ने ग्रुप में बताया
कि वह लूलारो के कपड़ों की एक पार्टी रख रही है,
तो मैंने तीन कपड़ों का ऑर्डर दे दिया।
मुझे उन कपड़ों पर इतने सारे कमेंट और लाइक मिले
कि मैंने लूलारो को गहराई से देखना शुरू किया
और यह कि उसमें क्या होता है।
मैं कॉर्पोरेट अमेरिका में काम कर रही थी और तरक्की पाती जा रही थी।
मैं अपने बच्चों से ज़्यादा नहीं मिल पाती थी क्योंकि काम पर बहुत समय निकल जाता था।
मुझे लगा मैं बच्चों को बड़ा होते नहीं देख पा रही हूँ।
मुझे लूलारो की यह बात आकर्षित कर रही थी
कि मैं शायद कम काम करके, जितना कमा रही हूँ,
उतना या उससे ज़्यादा कमा लूँगी और बच्चों के साथ भी रह पाऊँगी।
अपने समय को अपने हिसाब से बिताइए!
मतलब, अगर मुमकिन हो, तो कौन ऐसा नहीं चाहेगा?
आप सुंदर हैं, शानदार हैं।
आप स्मार्ट, दयालु, आत्मविश्वासी, आज़ाद हैं।
हम माँएँ हैं, जो एक समुदाय बना रही हैं,
सामाजिक रिटेल के माध्यम से एक बदलाव ला रही हैं।
हम लूलारो हैं।
वे हमें एक परिवार की तरह समझते हैं।
इन लोगों को देखो।
अगर वे सभी एक साथ छुट्टी पर जा सकते हैं,
एक साथ समय बिता सकते हैं, और एक साथ काम कर सकते हैं...
हम जुड़े हुए हैं।
...तो मेरा परिवार भी ऐसा कर सकता है।
बड़ा सपना देखें!
मैंने कपड़े बेचने वाली उस रिटेलर से संपर्क किया,
कहा, "कंपनी के बारे में और जानना चाहूँगी,"
और उसने मुझे बताया कि यह एक नई कंपनी है
और अगर मैं शामिल होना चाहती हूँ, तो यही सही समय है।
और मैंने कहा, "ठीक है, मुझे शामिल होना है।"
ऑनबोर्डिंग पैकेज
फिर उसने मुझसे कहा, "एक बात है जो मुझे तुम्हें बतानी है,
"और वह है शुरुआती लागत। 5,000 डॉलर।"
मेरा मुँह खुला का खुला रह गया।
मैं और मेरे पति तंगी में रह रहे थे और हम पर कर्ज़ थे,
एक से लिया और दूसरे को दिया वाली हालत थी।
और उस वक्त वह ज़रिया भी नहीं बचा था।
और आखिरकार मैं लंच ब्रेक में क्रेडिट यूनियन गई,
और कारोबार शुरू करने के लिए उनसे ऋण माँगा।
मैं उस दिन घर आई,
और बिना किसी को बताए,
एक रिटेलर के तौर पर लूलारो में शामिल हो गई।
मैंने सोचा, "मुझे अपने पति को इस बारे में बताना चाहिए।"
तो, मैंने उसे बताया।
उसने सिर हिलाते हुए कहा, "कोई कंपनी शामिल करने के पैसे नहीं लेती।"
और मैंने कहा, "पर यह अलग है, मैं वादा करती हूँ।
"बस मुझे यह करने दो और देखते हैं कि क्या होता है।"
अगर दस साल पहले आपने पूछा होता कि क्या मैं कपड़े बेचूँगी,
तो मैं आपको पागल कहती।
यह आसान नहीं है, लेकिन अगर आपको ब्रांड पर यकीन है, तो यह आसान है।
मैं कितने भी पैसे कमा सकती हूँ,
जो इस पर निर्भर करता है कि मैं कितना काम करने को तैयार हूँ,
और वह नियंत्रण मेरे पास था।
अगर बहुत पैसा कमाना है, तो जानिए कि किसे क्षमता से कम इस्तेमाल किया जाता है।
घर पर रहने वाली माँओं की क्षमता का पूरा इस्तेमाल नहीं किया जाता,
और उन्होंने एक माँ बनना चुना है।
अगर आप वह फ़ैसला करते हैं,
तो इस देश में उसकी कीमत अपने करियर से चुकानी पड़ती है।
हमारे यहाँ बहुत से धार्मिक लोग हैं जो इस कारोबार की तरफ़ खिंचे हैं।
हमारे पास महिलाओं की एक सेना है
जो समझदार, जुनूनी, सुंदर, मज़ाकिया, पढ़ी-लिखी हैं
और काम करना चाहती हैं...
-वे लाजवाब हैं। -और...
और हम उन्हें देना चाहते हैं कि, "लो, अपनी काबिलियत दिखाओ।"
अपनी रचनात्मकता, जुनून, जीवन के लिए उत्साह लो,
और इस जगह बस आपकी काबिलियत मायने रखती है।
आओ, कुछ कर गुज़रो।
मैं लूलारो का हिस्सा बनकर बहुत खुश हूँ।
और हमारे रिटेलर, हर कोई, आप लाजवाब लोग हैं,
मैं धन्यवाद करना चाहती हूँ,
याद रहे कि आप अकेले नहीं हैं, हम साथ हैं। आपसे प्यार है।
यह एक समुदाय है, सौहार्द है। यह लूलारो है!
यह महिला संघ है,
और इसलिए मुझे इस कंपनी के लिए काम करना पसंद है।
रिटेलरों की संख्या 1000
रिटेलरों की संख्या 3000
सब संभालने की कोशिश की।
पर एक पल ऐसा आया जब लगा, "हमें इसे संगठित करना होगा।"
डीएन ने इसे देखा और कहा,
"किसी और से बात करने से पहले,
"मैं बच्चों से बात करके उन्हें एक अवसर देना चाहती हूँ।"
माँ और पापा सभी बच्चों के साथ मीटिंग करना चाहते थे।
उन्होंने हम सभी को आमंत्रित किया और हमें सारी बात बताई।
मार्क ने हमारे सामने सारा हिसाब-किताब लिखना शुरू किया,
कारोबार का ब्यौरा कि वह कैसा चल रहा है और वे क्या बेच रहे हैं,
और कारोबार की ज़रूरतें भी लिख दीं।
ये चीज़ें हैं जो इस कारोबार को चलाने के लिए ज़रूरी हैं।
उनमें अकाउंटिंग, फ़ोटोग्राफ़ी, सोशल मीडिया, वेबसाइट,
उत्पादन, ये सभी अलग-अलग काम शामिल हैं।
और फिर, उन्होंने...
उन्होंने हमारी मदद माँगी।
वे चाहते थे कि हम उसका हिस्सा बनें जिसमें वे सफल हुए।
यह वे अपने लिए नहीं चाहते थे।
कारोबार सलाहकारों ने उनसे पूछा, "आपकी बाहर निकलने की रणनीति क्या है?"
उन्होंने एक-दूसरे को देखा और बोले "मौत।"
क्योंकि वे एक विरासत छोड़ना चाहते हैं।
अपने लिए नहीं।
किसी भी परिवार, रिटेलर के लिए,
जो कोई भी शामिल होना चाहता है, इस कारोबार की ओर आकर्षित होता है,
वह इस कामयाबी का हिस्सा बन सकता है
जो उनकी हर ज़रूरत पूरी कर सकता है।
लूलारो
नहीं, आप समझ गए।
-यह क्या था? -दरवाज़ा।
-क्या हम तैयार हैं? -हाँ।
क्या चल रहा है, यार?
क्या मैं ठीक लग रहा हूँ? मेरी पैंट में छोटा-सा छेद है।
-अंदर नारंगी रंग है? -क्या कहा?
वह नारंगी, नारंगी रंग मुझे पसंद है।
हाँ, मेरी पत्नी ने आप लोगों के लिए यह चुना है।
अच्छा लग रहा है।
मेरा नाम सैम है और मैं डीएन का भतीजा हूँ।
मेरे परिवार में मनोरंजन, मेल-जोल का एक पहलू हमेशा रहा है।
मेरे डोले-शोले लाएँ सारे लड़कों को सामने
और वे कहें, "ये तुमसे बेहतर हैं"
मैं बचपन से ही ज़रा शोमैन किस्म का रहा हूँ।
मैं दूँगा तुम्हें शांति
तुम हो कामयाब तुम हो कामयाब
मैं 2015 में शामिल हुआ।
मैं इवेंट डायरेक्टर के रूप में आया।
पता नहीं था क्या उम्मीद करूँ,
लेकिन मैं उनके लिए कुछ रोमांचक करना चाहता था।
मेरी उम्र इन लोगों जितनी ही थी।
मैं 80 के दशक में पैदा हुआ था, मुझे एक आम ज़रा बड़ी उम्र का मिलेनियल हूँ।
मैं नए और मस्त गाने इस्तेमाल करता था, वे गाना जो हाल ही में निकले हों,
और वे कहते, "क्या बात है,"
पर फिर मैं टीएलसी का स्क्रब्स बजाता,
और लोग पगला जाते,
या एनसिंक के गाने।
और मैं कहता, "ठीक है।"
मैं समझ रहा था कि किस तरह की ज़रूरतें हैं।
मेरे पहले कार्यक्रमों में से एक में डीएन को
पुरस्कार देने के लिए किसी को बुलाना था।
और मैंने कहा, "दोस्तो, हमें ऐसा इंसान चाहिए
"जो अभी हाई स्कूल में ही हो।"
तुम सबसे अच्छे डांसर को क्यों नहीं चुन लेते?
मारियो लोपेज़ को लाने से बात बन गई।
वह उपलब्ध था, हमारे बजट में था।
हमने उससे कहा कि वह आए
और रेड कार्पेट पर 300 महिलाओं के साथ तस्वीरें खिंचवाए।
वह लाजवाब था।
वे मारियो लोपेज़ की तस्वीरें लेकर, सोशल मीडिया पर डाल रहे थे,
और मज़ाक नहीं कर रहा, पर अगले सोमवार तक,
और 11,000 लोग हमारे साथ जुड़ना चाहते थे।
हर कोई आकर कपड़ों पर 5,000 से 10,000 डॉलर लगाने को तैयार था।
मैं अभी आपको बता दूँ,
हम कपड़ों के कारोबार में नहीं, हम लोगों के कारोबार में हैं।
अगर आप खुश हैं और खुद पर भरोसा है, तो आप कुछ भी बेच सकते हैं।
आप लोग कैसे हैं? क्या चल रहा है?
हैलो, दोस्तो, मैं मम्मा डॉना हूँ।
शुरू करने से पहले जल्दी से बता दूँ, दोस्तो...
यह वाला बहुत ही खूबसूरत है।
यह बेहद नर्म है, बेहद आरामदायक है।
शुक्रिया!
अरे, वाह! यह लो, यार! यह लो!
रिटेलरों की संख्या
मैंने तुम्हारा भला किया
2016 तक, लूलारो ने 70 मिलियन डॉलर कमाए और विस्तार किया
कोरोना, कैलिफ़ोर्निया में एक नए होम ऑफ़िस में।
आय और कामयाबी की ऐसी विस्फोटक वृद्धि का अनुभव
किसके नसीब में होता है?
चलो मज़े करें!
उन पोशाकों को, उन कपड़ों को और सूटकेस को पैक करो, लो हम चले!
आशाएँ और सपने पहुँचाते हैं
भयंकर वृद्धि,
जो हो रहा था, उसके लिए यही शब्द सही है।
जैसे ग्रेनेड फट पड़ा था।
यह विमान बनाने के दौरान ही उसे उड़ाने जैसा था।
और आप यह भी नहीं जानते कि विमान के हिस्से काम कैसे करते हैं,
आपने कभी कोई विमान नहीं उड़ाया।
आप तो पायलट भी नहीं हैं।
यह निश्चित रूप से एक कॉर्पोरेट बवंडर था।
बवंडर की चपेट में आए बिना आप उसे समझ नहीं सकते,
बवंडर के बीच से देखना पड़ता है।
यह इतिहास का सबसे बड़ा मनोवैज्ञानिक प्रयोग है,
क्योंकि सबको मुनाफ़ा मिलता है।
आप उससे क्या करते हैं?
लूलारो एलएलसी का कॉपीराइट
परिवारों की मदद, लोगों का जीवन सुधारना उनका लक्ष्य था।
स्वागत है लूलारो
और मुझे लगने लगा कि मेरी मुश्किलों का अंत
अब बहुत करीब है।
मुझे लगा मेरे सारे सवालों और मुश्किलों का
जवाब मिल गया है,
और लगा कि यह सच नहीं हो सकता।
लेकिन यह सच था।
वे बहुत तेज़ी से बढ़े। बहुत ज़्यादा तेज़ी से।
द्वारा अनुवादित Janak Kaviratna
रचनात्मक पर्यवेक्षक शीला सिजिन मैथ्यूज़